B4-1272, 1273 και 1274/96

Ψήφισμα σχετικά με την εφαρμογή της οδηγίας 95/29/ΕΚ της 29ης Ιουνίου 1995 που τροποποιεί την οδηγία 91/628/ΕΟΚ σχετικά με την προστασία των ζώων κατά την μεταφορά τους

Το Ευρωπαϊκό Κοινοβούλιο,

- έχοντας υπόψη την απάντηση της Επιτροπής στην προφορική ερώτηση επί της εφαρμογής της οδηγίας 95/29/ΕΚ της 29ης Ιουνίου 1995 που τροποποιεί την οδηγία 91/628/ΕΟΚ σχετικά με την προστασία των ζώων κατά την μεταφορά τους ((ΕΕ L 148 της 30.6.1995, σελ. 52)),

- έχοντας υπόψη τη γνωμοδότησή του της 15ης Δεκεμβρίου 1993 επί της πρότασης οδηγίας του Συμβουλίου για την τροποποίηση της οδηγίας 91/628/ΕΟΚ ((ΕΕ C 20 της 24.01.1994, σελ. 63.)), τα ψηφίσματά του της 30ής Σεπτεμβρίου 1994 για την προστασία των ζώων κατά τη μεταφορά ((ΕΕ C 305 της 31.10.1994, σελ. 148.)) και της 15ης Φεβρουαρίου 1995 σχετικά με την προστασία των ζώων εκτροφής (( ΕΕ C 56, της 6.3.1995, σελ. 53.)),

Α. έχοντας υπόψη το κονδύλι Β2-511 στον προϋπολογισμό 1996, το οποίο προβλέπει 2,5 εκατ. Ecu για τον έλεγχο των μεταφορών ζώων,

B. έχοντας υπόψη ότι, κατ' εφαρμογή του άρθρου 13 της οδηγίας 91/628/ΕΟΚ το Συμβούλιο τροποποίησε την ανωτέρω οδηγία με την οδηγία 95/29/ΕΚ η οποία θεσπίζει τα κριτήρια σχετικά με τη μέγιστη διάρκεια της μεταφοράς, τα χρονικά διαστήματα για την παροχή τροφής και νερού στα ζώα, τις περιόδους ανάπαυσης, το διαθέσιμο χώρο και τους κανόνες που πρέπει να πληρούν τα μεταφορικά μέσα σε ό,τι αφορά τη μεταφορά ορισμένων τύπων ζώων,

Γ. εκτιμώντας ότι το άρθρο 2 της οδηγίας 95/29/ΕΚ καθορίζει πολύ συγκεκριμένες προθεσμίες για τη μετατροπή της σε εθνική νομοθεσία των κρατών μελών,

Δ. εκτιμώντας ότι οι μεταφορές ζώων μέσα στην ΕΕ, τόσο κατά την εισαγωγή όσο και κατά την εξαγωγή, κατά τις οποίες βασανίζονται τα ζώα, πρέπει να σταματήσουν αμέσως, ακόμη και αν οι σχετικές παραβάσεις διαπράττονται μόνο από μια μειοψηφία των μεταφορέων ζώων,

1. επικρίνει την Επιτροπή για το ότι δεν υπέβαλε εμπρόθεσμα τις σχετικές εκτελεστικές διατάξεις και ζητεί να υποβληθούν οι τελευταίες μέσα στο 1996[semigr ] καλεί τα κράτη μέλη, παρά την έλλειψη των εκτελεστικών διατάξεων, να μετατρέψουν εμπρόθεσμα ως την 31η Δεκεμβρίου 1996 σε όλα τα κράτη μέλη τις τροποποιήσεις της οδηγίας 91/628/ΕΟΚ[semigr ]

2. καλεί την Επιτροπή να υποβάλει στο Συμβούλιο και το Κοινοβούλιο, πριν από τις 31 Δεκεμβρίου 1999, όπως προβλέπεται στο άρθρο 13 παρ. 3, έκθεση σχετικά με την εφαρμογή της οδηγίας στα κράτη μέλη της Ευρωπαϊκής Ένωσης[semigr ]

3. καλεί την Επιτροπή να εξασφαλίσει, σε στενή συνεργασία με τα κράτη μέλη, δειγματοληπτικούς ελέγχους όσον αφορά την τήρηση της νομοθεσίας περί προστασίας των ζώων κατά τη μεταφορά στην Ένωση καθώς και την ορθή χρησιμοποίηση του κονδυλίου του προϋπολογισμού Β2-511[semigr ]

4. καλεί την Επιτροπή να λάβει υπόψη τη νομοθεσία σχετικά με τη καλή μεταχείριση των ζώων στο πλαίσιο των διαπραγματεύσεων για τις συμφωνίες με τις τρίτες χώρες στον κτηνιατρικό τομέα[semigr ]

5. καλεί την Επιτροπή να συνεργασθεί στενά με τα κράτη μέλη προκειμένου να εξασφαλίσει αποτελεσματικούς ελέγχους κατά την μεταφορά των ζώων στην ΕΕ, τόσο κατά την εισαγωγή όσο και κατά την εξαγωγή, και να εκπονήσει ως την 30η Ιουνίου 1997 έκθεση η οποία θα αναλύει τα ληφθέντα μέτρα, αξιολογώντας την εφαρμογή της οδηγίας στα κράτη μέλη και παρέχοντας πληροφορίες σχετικά με τη χρησιμοποίηση των πιστώσεων που έχουν εγγραφεί προς το σκοπό αυτό στον προϋπολογισμό[semigr ]

6. έχει τη γνώμη ότι η ΕΕ μπορεί να αποδείξει ότι είναι αρκετά εφικτό να συνδυαστεί ένα ανθηρό εσωτερικό και εξωτερικό εμπόριο σε ζώντα ζώα χωρίς συγχρόνως να διακυβεύεται η καλή μεταχείρισή τους κατά τις μεταφορές[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών